**Mór Városi Önkormányzat Képviselő-testületének**

**28/2024. (I.31.) határozata**

**a Közép-Duna Vidéke Hulladékgazdálkodási Önkormányzati Társulás Társulási Megállapodásának módosítása tárgyában**

Mór Városi Önkormányzat Képviselő-testülete a Közép-Duna Vidéke Hulladékgazdálkodási Önkormányzati Társulás Társulási Megállapodásának módosítását az alábbiak szerint fogadja el:

**1. A Társulási Megállapodás tagi önkormányzatok címét és képviselőjét tartalmazó felsorolásában az alábbi önkormányzatok képviselőinek megnevezése a következők szerint módosul:**

*ADONY térsége:*

|  |  |
| --- | --- |
| *Hantos Község Önkormányzat* | *Szabadegyháza Község Önkormányzata* |
| *képv.: Fischer József polgármester* | *képv.: Csanádi Zoltán polgármester* |
| *VELENCE térsége* |  |
| *Pázmánd Község Önkormányzata* |  |
| *képv.: Böjte Richárd polgármester* |  |

**2. A Társulási Megállapodás IV. fejezet IV/2.2. f) pontja helyébe a következő rendelkezés lépjen:**

*f) projekt eredményeként létrejött vagyontárgyak kezelése, hasznosítása;*

**3.** **A Társulási Megállapodás IV. fejezet IV/2.3. f) pontja helyébe a következő rendelkezés lépjen:**

*f) együttműködés a hulladékgazdálkodási közszolgáltatási résztevékenységet ellátó koncessziós társasággal, a koncesszori alvállalkozókkal;*

**4.** **A Társulási Megállapodás IV. fejezet IV/2.4. pont második mondata hatályát veszti.**

**5.** **A Társulási Megállapodás IV. fejezet IV/3.; 3.1.; 3.2.; 4.; 5. pontjai hatályukat vesztik.**

**6.** **A Társulási Megállapodás VII. fejezet VII/1.1. p) pontja helyébe a következő rendelkezés lép:**

*p) projekt eredményeként létrejött vagyontárgyak kezelésével, hasznosításával kapcsolatos döntések meghozatala, szerződések elfogadása, módosítása, megszüntetése.*

**7**. **A Társulási Megállapodás VII. fejezet VII/3. pont első bekezdése** **helyébe a következő rendelkezés lép:**

A projektek teljes körű előkészítését és lebonyolítását, valamint *a projekt eredményeként létrejött vagyontárgyak kezelésével, hasznosításával kapcsolatos* feladatokat a Projekt Iroda látja el. A Projekt Iroda hivatalos megnevezése: Közép-Duna Vidéke Hulladékgazdálkodási Önkormányzati Társulás Projekt Iroda.

**8.** **A Társulási Megállapodás VII. fejezet VII/3. pont második bekezdése helyébe a következő rendelkezés lép:**

A Projekt Iroda önálló jogi személy, az Áht. 7.§ (2) bekezdés a) pontja szerinti, a Társulás hulladékgazdálkodás*sal* *és vagyonkezeléssel* kapcsolatos feladatainak ellátását végző költségvetési szerv.

**9. A Társulási Megállapodás VII. fejezet VII/3. pont –** „**A projektek megvalósításával összefüggő feladatok” - bekezdése helyébe a következő rendelkezés lép:**

**A projektek megvalósításával összefüggő tevékenységek:**

A Társulási Megállapodás IV/2.2., IV/2.3., pontjaiban meghatározott társulási feladatok alapján:

* a rendszer kiépítéséhez és megvalósításához szükséges pénzügyi alapok előteremtése,
* pályázatokhoz szükséges kedvezményezetti önrész megteremtésének szervezése, bonyolítása
* a projekt kidolgozása;
* a működtetés szervezeti, gazdasági feltételrendszerének kidolgozása;
* *projekt eredményeként létrejött vagyontárgyak kezelésével, hasznosításával kapcsolatos feladatok ellátása;*
* közbeszerzési pályázatok elkészítése, a pályáztatási eljárás lefolytatása;
* szolgalmi jogok megszerzésének bonyolítása;
* minőségbiztosítás követelményeinek érvényre juttatása;
* szolgáltatás-értékesítési díjkalkuláció elkészítése;
* tájékoztató, informáló lakossági fórumok szervezése, a közösségtájékoztatás dokumentálása;
* pályázati részvételek szervezése (koordinálása);
* tervezési feladatok pályáztatásának kidolgozása;
* építési feladatok pályáztatásának kidolgozása;
* a szükséges telekingatlanok megvásárlásának bonyolítása;
* szakértői munka koordinálása;
* monitoring tevékenység a projekt megvalósítása folyamán;
* hulladékgazdálkodási rendszer fejlesztésének előkészítése, bonyolítása;
* hulladékgyűjtő szigetek és hulladékudvarok, hulladékkezelő telepek, hulladékhasznosító mű építésének előkészítése, bonyolítása;
* a meglévő hulladéklerakók rekultivációjának lebonyolítása;
* utógondozási feladatok előkészítése, bonyolítása;
* együttműködés a *hulladékgazdálkodási közszolgáltatási résztevékenységet ellátó koncessziós társasággal, a koncesszori alvállalkozókkal;*
* a műszaki megvalósítás során, a nyilvánosság, mint alapelv érvényesülésének nyomon követése;
* műszaki átadások-átvételek felügyelete;
* a projekttel összefüggő egyéb felmérések, műszaki megoldások, szervezési feladatok koordinálása;
* projekt megvalósítással kapcsolatos szerződések készítése,
* *megvalósult projektek fenntartási időszakát érintő feladatok ellátása*

**10.** **A Társulási Megállapodás XIV. fejezet hatodik bekezdése helyébe a következő rendelkezés lép:**

A Tagok vitás kérdéseiket elsősorban tárgyalásos úton, egymás közötti egyeztetéssel kísérlik meg rendezni, ennek sikertelensége esetére a *Veszprémi Törvényszék* kizárólagos illetékességének vetik alá magukat. Az egymás közötti egyeztetésekbe Tagok kötelesek bevonni a *hulladékgazdálkodási projektek Irányító Hatóságát*.

Jelen Társulási megállapodásban nem szabályozott kérdésekben elsősorban a Mötv. és az Áht. az irányadó.

**11.** **A Társulási Megállapodás XIV. fejezet hetedik bekezdése hatályát veszti.**

**Magyarország helyi önkormányzatairól szóló 2011. évi CLXXXIX. törvény 88. § (2) bekezdése értelmében a Társulási Tanács által javasolt, jelen határozat 1-11. pontjában foglalt módosítások hatályba lépéséhez valamennyi tagönkormányzat képviselő- testületének minősített többséggel hozott elfogadó határozata szükséges. A Társulási Megállapodás módosítás hatályba lépésének napja – a módosítás valamennyi tag által történő elfogadása esetén- a légkésőbbi keltezésű elfogadó határozat meghozatalának napja.**

**Mór Városi Önkormányzat Képviselő-testülete a határozat mellékletét képező tartalommal fogadja el** **Közép-Duna Vidéke Hulladékgazdálkodási Önkormányzati Társulás egységes szerkezetű Társulási Megállapodását.**

Határidő: 2024.02.15.

Felelős: polgármester (Önkormányzati Iroda)

Fenyves Péter Dr. Taba Nikoletta

polgármester jegyző